### Csongrád Város Polgármesterétől

### címer

***„M”***

**Száma**: Pü/24-1/2022.

*Témafelelős*: Kruppa István

**ELŐTERJESZTÉS**

**Csongrád Városi Önkormányzat Képviselő-testületének**

**2022. június 30-ai ülésére**

Tárgy**:** *2022. évi költségvetés II. negyedéves előirányzat-módosítása*

1. A Képviselő-testület korábbi döntésein alapuló előirányzat-módosítások
2. Céljelleggel érkezett előirányzatok
3. Önkormányzati többlettámogatással nem járó előirányzat átcsoportosítások
4. Tájékoztató a hitelállomány alakulásáról

Az I. negyedévre az alábbiakban javasolt előirányzat-módosításokat a címrend tervezeten intézményenként átvezettük:

1. **1.** A Képviselő-testület a 2008. május 23-ai ülésén megtárgyalta Csongrád Város Település Egészségtervét. A 131/2008. (V.23.) önkormányzati határozatának 2. pontjában úgy döntött, hogy 2008. június 01. napját Csongrád város közigazgatási területén lakóhellyel rendelkező személyek részére a Csongrádon végzett tüdőszűrés költségét átvállalja. A Dr. Szarka Ödön Egyesített Egészségügyi és Szociális Intézmény a II. negyedévben 8.500Ft-ot számlázott ki az önkormányzat felé a feladatra.

Forrásként az adópótlék bevételt jelölöm meg.

**2.** A Csongrád-Csanád Megyei Dr. Bugyi István Kórház Szülészet-Nőgyógyászati Osztály vezető főorvosa azzal a kéréssel fordult hozzám, hogy a pályázaton nyert Családbarát Szülészeti Osztály kialakítását követően a kórtermi bútorok és eszközök beszerzését támogassuk a Szülészet-Nőgyógyászati Műszerállomány Korszerűsítéséért Alapítványon keresztül. A kérelemben foglaltakat mérlegelve a kórtermi bútorok és eszközök vásárlására 1.000.000 Ft támogatási összeget javasolok a helyi adókból befolyt pótlékok többletbevétele terhére.

1. **Céljelleggel érkezett előirányzatok**

**a.) Az önkormányzathoz céljelleggel érkezett előirányzatok:**

Adatok Ft-ban

|  |  |  |
| --- | --- | --- |
| 1. | Szociális ágazati összevont pótlék összege, 04. hó 5.027.089Ft, 05. hó 4.965.521Ft, 06. hó 4.857.817Ft. | 14 850 427 |
| 2. | Szociális ágazatban egészségügyi végzettséghez kötött munkakörben foglalkoztatott egészségügyi dolgozók kiegészítő pótléka  2022. 04. hó 214.742Ft, 05. hó 214.741Ft, 06. hó 214.741Ft. | 644 224 |
| 3. | Nemzeti Egészségbiztosítási Alaptól átvett pénzösszeg, háziorvosi feladatellátásra 04-06. hó | 4 794 600 |
| 4. | Helyi sajátosságra épülő közfoglalkoztatás 2021.03.01-2022.02.28 (15 fő) 961.277Ft, 1.055.867Ft  Szociális jellegű közfoglalkoztatás 2021.03.01-2022.02.28 (14 fő) 1.322.173Ft, 1.365.091Ft | 4 704 408 |
|  | **Összesen:** | **24 993 659** |

**b.) Polgármesteri Hivatalhoz céljelleggel érkezett pénzeszköz**

|  |  |  |
| --- | --- | --- |
| 1. | Népszámlálás feladatainak ellátására | 17 522 185 |
| 2. | Országgyűlési képviselő választás és népszavazás | 922 522 |
|  | **Összesen:** | **18 444 707** |

***Mindösszesen 43.438.366Ft***

1. **Önkormányzati többlettámogatással nem járó előirányzat átcsoportosítások**. Az önkormányzati többlettámogatással nem járó előirányzat módosításokat az előterjesztés ***2. melléklete*** tartalmazza.
2. **Tájékoztató a hitelállomány alakulásáról**
3. Munkabér hitel (2022.VI.15-ei állapot) -eFt
4. Költségvetési számla és adószámlák, valamint

bérlakás üzemeltetési számla egyenlege (2022. VI.15.) -165.925eFt

1. Kezességvállalások: (nem beváltott) **induló összeg VI.15-ei áll.**

- CSOTERM Kft. 265.463eFt 125.463.000Ft

- Közmű Szolgáltató Kft. (likvid hitel)keret 40.000eFt 11.602.182Ft

- Közmű Szolgáltató Kft. (beruházási hitel - fürdő) 171.825eFt 86.400.256Ft

**Előzetes hatásvizsgálat** *(A jogalkotásról szóló 2010. évi CXXX. törvény 17. §-a alapján)* **Csongrád Városi Önkormányzat 2022. évi költségvetésről és annak végrehajtásáról a költségvetési gazdálkodás vitelének szabályairól szóló önkormányzati rendelet módosításához.**

1. a.) ***A költségvetés társadalmi, gazdasági hatása.***

Az éves költségvetési előirányzat-módosítás az önkormányzat és az intézmények szempontjából döntő fontosságú, hiszen meghatározásra kerülnek a főbb bevételi és kiadási előirányzatok, melyekből gazdálkodnak az intézmények és a gazdasági szervezetek a megváltozott társadalmi és gazdasági körülményekhez való alkalmazkodással járó előirányzat mozgatások is a rendelet részét képezik.

b.) ***Környezeti, egészségügyi hatása****.*

Az előterjesztés tartalmazza a Dr. Szarka Ödön Egyesített Egészségügyi és Szociális Intézmény előirányzat módosításait is, melyek az ágazati pótlékra a háziorvosi feladat finanszírozására, a szociális ágazatban egészségügyi végzettséghez kötött munkakörben foglalkoztatott egészségügyi dolgozók kiegészítő pótlékára, valamint közfoglalkoztatásra tartalmaznak többlet előirányzatot.

c.) ***A költségvetés adminisztratív terheket befolyásoló hatása*.**

A költségvetési előirányzat elfogadását követően az ott meghatározott keretösszegek alapulvételével készül el az előirányzatok intézményi felvezetése a források megjelölésével. Ez az általános ügymenetbe beletartozik, így plusz adminisztratív terhet nem jelent a hivatal számára, a Képviselő-testület helyett a Polgármester kapta meg a felhatalmazást az előirányzat-módosítások elrendelésére.

1. **A költségvetési rendelet megalkotásának szükségessége, a jogalkotás várható következménye**.

A jogalkotásról szóló törvényben előírt kötelezettségek miatt, és az állami támogatások utalása, munkabér kifizetések, dologi kiadások teljesíthetősége, kötelezettségvállalások teljesítése miatt van szükség költségvetési előirányzat-módosítással kapcsolatos rendelet megalkotására.

**3. A jogszabály alkalmazásához szükséges személyi, szervezeti, törvényi és pénzügyi feltételek**.

A rendelet-tervezetet a Városgazdasági, Ügyrendi- és Összeférhetetlenségi Bizottság az ülésén tárgyalja, a bizottság döntéséről a bizottsági elnök a Képviselő-testületet tájékoztatja.

A jogszabály várható következményei, különösen:

A költségvetési rendelet módosításával az előirányzatok és kötelezettségek összhangban kerültek.

A rendelet végrehajtásához a személyi, szervezeti és pénzügyi feltételek rendelkezésre állnak.

Jegyzőkönyvi kivonaton értesítést kapnak:

1. Képviselő-testület tagjai
2. Dr. Juhász László jegyző
3. Bedő Tamás polgármester
4. Irattár

Csongrád, 2022. június 20.

Bedő Tamás

polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022.(II. 25.)önkormányzati rendelet módosításáról**

Csongrád Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőt rendeli el:

**1. §**

A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 3. § (1) bekezdés a)–c) pontja helyébe a következő rendelkezések lépnek:

„*a)* kiadási főösszegét 5.710.636.297 Ft-ban, azaz Ötmilliárd-hétszáztízmillió-hatszázharminchatezer-kettőszázkilencvenhét Ft-ban,

*b)* bevételi főösszegét 5.500.242.095 Ft-ban, azaz Ötmilliárd-ötszázmillió-kettőszáznegyvenkettőezer-kilencvenöt Ft-ban,

*c)* hiányát 210.394.202 Ft-ban, azaz Kettőszáztízmillió-háromszázkilencvennégyezer-kettőszázkettő Ft-ban állapítja meg.”

**2. §**

(1) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 5. § (1) bekezdése helyébe a következő rendelkezés lép:

„(1) A 3. § (1) bekezdésben megállapított 5.500.242.095 Ft bevételi főösszeg önkormányzat és költségvetési szervek kormányzati funkciók, szakfeladatok és kiemelt előirányzatok szerinti részletezését a rendelet 2. mellékletei tartalmazzák.”

(2) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 5. § (2) bekezdés c) és d) pontja helyébe a következő rendelkezések lépnek:

„*c)* saját működési bevétele 1.041.023.800 Ft,

*d)* költségvetési támogatása 1.590.837.697 Ft,”

(3) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 5. § (2) bekezdés f) pontja helyébe a következő rendelkezés lép:

„*f)* működési célú pénzeszköz átvételből és támogatásértékű bevételből származó bevétele 811.483.447 Ft,”

(4) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 5. § (2) bekezdés h) pontja helyébe a következő rendelkezés lép:

„*h)* támogatási kölcsönök visszatérüléséből és igénybevételéből származó bevétele 8.300.000 Ft,”

(5) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 5. § (2) bekezdés m) pontja helyébe a következő rendelkezés lép:

„*m)* Összesen 5.500.242.095 Ft.”

**3. §**

(1) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 6. § (1) bekezdése helyébe a következő rendelkezés lép:

„(1) Az 1. § (1) bekezdésében megállapított 5.710.636.297 Ft kiadási főösszeg az önkormányzat és költségvetési szervei kormányzati funkciók, szakfeladatok és kiemelt előirányzatok szerinti részletezését, a kötelező és önként vállalt feladatok számszerűsítését, valamint a költségvetési szervek létszám-előirányzatát a rendelet 3. és 4. mellékletei tartalmazzák.”

(2) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 6. § (2) bekezdés a) és b) pontja helyébe a következő rendelkezések lépnek:

„*a)* személyi juttatások 2.115.341.152 Ft,

*b)* járulékok 262.127.819 Ft,”

(3) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 6. § (2) bekezdés d)–i) pontja helyébe a következő rendelkezések lépnek:

*[Az 1.§ (1)bekezdésben megállapított kiadási főösszegből ]*

„*d)* egyéb dologi kiadások 1.543.449.637 Ft,

*e)* működési célú pénzeszköz átadás, egyéb támogatás 219.903.108 Ft,

*f)* beruházások 576.012.005 Ft,

*g)* felújítások 227.116.082 Ft,

*h)* kölcsönök nyújtása 7.300.000 Ft,

*i)* felhalmozási célú támogatás nyújtása 236.882.494 Ft,”

(4) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet 6. § (2) bekezdés l) pontja helyébe a következő rendelkezés lép:

„*l)* Összesen5.710.636.297Ft”

**4. §**

(1) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet az 1. melléklet szerinti 7.1. melléklettel egészül ki.

(2) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet a 2. melléklet szerinti 8.1. melléklettel egészül ki.

(3) A Csongrád Városi Önkormányzat 2022. évi költségvetéséről és annak végrehajtásáról, a költségvetési gazdálkodás vitelének szabályairól szóló 7/2022. (II. 25.) önkormányzati rendelet a 3. melléklet szerinti 9.1. melléklettel egészül ki.

1. **§**

Ez a rendelet a kihirdetését követő napon lép hatályba.

Bedő Tamás Dr. Juhász László

polgármester jegyző

Végső előterjesztői indokolás

Az Államháztartásról szóló 2011. évi CXCV. törvény 23. §-a szerint a helyi önkormányzat költségvetéséről rendeletben dönt, és meghatározza, hogy a rendeletnek milyen előirányzatokat, illetve rendelkezéseket kell kötelezően tartalmaznia. A rendelet-tervezetben az Áht. 23. § (2) bekezdés a) pontjának módosított szabályai szerint az önkormányzat költségvetési bevételei és költségvetési kiadásai előirányzat csoportok, önként vállalt és állami kiemelt előirányzatok, kötelező feladatok szerinti bontásban kerültek bemutatásra.

A költségvetés összeállításának részletes szabályait az államháztartásról szóló törvény végrehajtásáról szóló 368/2011. (XII.31.) Korm. rendelet, a finanszírozás rendjét és az állami hozzájárulás mértékét a központi költségvetésről szóló törvény határozza meg.